মেট্ৰিকৰ ফলাফলক লৈ অসম উত্তাল হৈ থকাৰ দিনটোতে “ কোৰ মৰা, হাল বোৱাৰ অভিজ্ঞতা থকা মেট্ৰিক ফে ’ ল পৰিশ্ৰম কৰিব পৰা ল ’ ৰা ” লৈ চাকৰিৰ সুবিধা আগবঢ়াইছে গুৱাহাটীস্থিত মেকানিকেল অভিযন্তা অভিজিত বড়াই। স্থান পোৱা ছাত্ৰ-ছাত্ৰীক লৈ সমগ্ৰ ৰাজ্যৰ গতানুগতিক ব্যস্ততাৰ সময়ত লাৰ্চেন এণ্ড তাৰ্ব ’ ৰ প্ৰাক্তন চিনিয়ৰ ইগজেকিউতিভজনে আগবঢ়াইছে এই তাৎপৰ্য্যপূৰ্ণভাৱে অগতানুগতিক সুবিধা। “ কোৰ মৰা, হাল বোৱাৰ অভিজ্ঞতা থকাৰ ” দ্বাৰা শাৰিৰীক শ্ৰমৰ প্ৰতি বিমুখ নোহোৱা বুজোৱা হৈছে, নৰ্থ ইষ্ট নাও-ক বুধবাৰে জনায় অভিযন্তাজনে। “ হতাশ ” হোৱাৰ কাৰণ নাই বুলি মেট্ৰিকৰ ফলাফল বেয়া হোৱাসকলক সাহস দি বড়াই কয় যে তেওঁলোকক চাকৰি দিয়া প্ৰতিষ্ঠানো আছে। আৰু তেওঁৰ গুৱাহাটীস্থিত ইউনিভাৰ্চেল আৰ্থমুভিং চাৰ্ভিচে এই কাম কৰি আহিছে। “ মেট্ৰিক ফে ’ ল হ ’ লেও প্ৰাৰ্থীৰ পাৰদৰ্শিতা অনুযায়ী আমি ১৫ৰ পৰা ২০হাজাৰ পৰ্য্যন্ত দৰমহা প্ৰদান কৰি আহিছো। মোৰ প্ৰতিষ্ঠানত বহুকেইগৰাকী মেট্ৰিক ফে ’ ল যুৱকে ইতিমধ্যেই সুন্দৰভাৱে কাম কৰি আছে, ” বৰাই জনায়। আগ্ৰহী ল ’ ৰাসকলক নিজৰ ৱাৰ্কশ্বপত মাহিলী জলপানি আৰু থকা-খোৱাৰ সুবিধাসহ দুবছৰ প্ৰশিক্ষণ দিয়াৰ পিছত নিজৰ প্ৰতিষ্ঠানতে নিযুক্তি দিব বুলি বড়াই সদৰী কৰিছে। “ প্ৰশিক্ষণ দিয়া হ ’ ব দুবছৰৰ বাবে আমাৰ গুৱাহাটী ৱাৰ্কশ্বপত। প্ৰশিক্ষণৰ সময়ত মাহে ৩,০০০টকাকৈ জলপানি আৰু থকা-খোৱাৰ ব্যৱস্থা দিয়া হ ’ ব। সুকলমে প্ৰশিক্ষণ সমাপ্ত কৰা প্ৰাৰ্থীক আমাৰ প্ৰতিষ্ঠানত স্থায়ীভাৱে মকৰল কৰা হ ’ ব উপযুক্ত দৰ্মহাৰে, ” জনায় অভিযন্তাজনে। গুৱাহাটীৰ লখৰাস্থিত ইউনিভাৰ্চেল আৰ্থমুভিং চাৰ্ভিচৰ ৱাৰ্কশ্বপত বড়াই ল ’ ৰাহঁতক ডিজেল মেকানিক, হাইড্ৰ ’ লিক মেকানিক, ৱে ’ ল্ডাৰ, পেইণ্টাৰ, অট ’ ইলে ’ কট্ৰিচিয়ান আদিৰ প্ৰশিক্ষণ প্ৰদান কৰিব। কিন্তু এই সুবিধাৰ “ মেট্ৰিক ফেইল হোৱা ” টো মূল শিক্ষাগত অৰ্হতা হ ’ ব লাগিব বুলি অভিযন্তাজনে এটা ফে ’ চবুক প ’ স্তো কৰিছে। “ মেট্ৰিক ফে ’ ল ” ক কিয় অৰ্হতাৰূপে নিৰ্ধাৰণ কৰা হৈছে?